Théo Stendebach
Den Théo (Théid) Stendebach, gebuer den 20. Abrëll 1937 zu Diddeleng, ass e fréiere lëtzebuergesche Foussballspiller, Geschäftsmann a Politiker, fir d'éischt DP, duerno CSV.

Tëscht dem 17. Juni 1959 am 17. November 1971 huet den Théo Stendebach 26-mol fir déi lëtzebuergesch Foussballnationalekipp gespillt. Seng Plaz war am Gol. Hien huet zu Diddeleng op der Stade ugefaange mat spillen, huet duerno als Profi fir den SV Waldhof Mannheim gespillt, ier en nees op Lëtzebuerg koum fir do nach en ettlech Joer bei der Aris an der Union ze spillen.

Vum 25. Januar 1994 bis den 3. Juni 1994, vum 11. Februar 1998 bis den 8. Juni 1999 a vum 12. August 1999 bis 2004 war hien Deputéierten an der Chamber. Wärend der Legislaturperiod 1999-2004 huet hin der DP Äddi gesot an ass eriwwer an d'CSV gewiesselt.

Um Spaweck 

 Biographie vum Théid Stendebach op der Websäit profoot.lu
 Éierung vum Théid Stendebach um Site vun der Revue

Gebuer 1937
Spiller vun der lëtzebuergescher Foussballnationalekipp
Lëtzebuergesch Deputéiert